
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 747 

16 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάτμηση του Τομέα Αγωνιστικών και Ψυχαγωγικών 


Αθλημάτων του Τμήματος Επιστήμης Φυσικής 
Αγωγής και Αθλητισμού του Αριστοτελείου Πανεπι¬ 
στημίου Θεσσαλονίκης. 1 

Κήρυξη ως αρχαιολογικού χώρου της θέσης «Μπούρι» 

Αλεποχωρίου Μεγάρων. 2 

Τροποποίηση της 6369/6.4.95 απόφασης του περ/κού 

Δ/ντή Κοζάνης. 3 

Σύσταση αμιγούς δημοτικής επιχείρησης με την επω¬ 
νυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΖΑ¬ 
ΛΟΓΓΟΥ ΝΟΜΟΥ ΠΡΕΒΕΖΑΣ». 4 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΔΗΜΟΥ ΓΟΜΦΩΝ 
(Δ.Ε.Υ.Α.Γ.) Νομού Τρικάλων. 6 


ΑΠΟΦΑΣΕΙ Σ 

Αριθ. Φ1/131 Β1/194 (1) 

Κατάτμηση του Τομέα Αγωνιστικών και Ψυχαγωγικών 
Αθλημάτων του Τμήματος Επιστήμης Φυσικής Αγω¬ 
γής και Αθλητισμού του Αριστοτελείου Πανεπιστημίου 
Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 (ε) του Ν. 1268/82 
(Α'87) όπως αυτό συμπληρώθηκε με το άρθρο 48 παρ. 1 
(ε) του Ν. 1404/83 (ΑΊ73). 

2. Τοάρθρο29ΑτουΝ. 1558/85 (Α' 137) όπως αυτό προ- 
σετέθη με το άρθρο 27 του Ν.2081/92 (Α' 154) και τροπο¬ 
ποιήθηκε με το άρθρο 1 παρ. 2 (α) του Ν. 2469/1997 (Α'38) 

3. Τη γνώμη της Γενικής Συνέλευσης του Τμήματος Επι¬ 
στήμης Φυσικής Αγωγής και Αθλητισμού του Πανεπιστη¬ 
μίου Θεσσαλονίκης (Συνεδρίαση αρ. 306/4.2.2000). 

4. Το γεγονός ότι από την εφαρμογή των διατάξεωντης 
απόφασης αυτής δεν προκαλείται δαπάνη σε βάρος του 


προϋπολογισμού του Αριστοτελείου Πανεπιστημίου Θεσ¬ 
σαλονίκης, αποφασίζουμε: 

Ο κατά τις διατάξεις των Β1/486/94 και Β1/522/96 
υπουργικών αποφάσεων, όπως η δεύτερη διορθώθηκε 
στο Φ.Ε.Κ (21 Β'), Τομέας Αγωνιστικών και Ψυχαγωγικών 
Αθλημάτων του Τμήματος Επιστήμης Φυσικής Αγωγής 
και Αθλητισμού του Αριστοτελείου Πανεπιστημίου Θεσ¬ 
σαλονίκης κατατέμνεται σε δυο νέους Τομείς ως ακολού¬ 
θως: 

α) Τομέας Φυσικής Δραστηριότητας και Αναψυχής ο 
οποίος συντονίζει τα γνωστικά αντικείμενα: 

Ελληνικοί ΠαραδοσιακοίΧοροί, Παιδαγωγική Γ υμναστι¬ 
κή, Κινητική Μάθηση, Θεωρία και Μεθοδική της Φ.Α. στην 
Α/θμια εκπαίδευση και εργαστήριο (Διδακτική στα σχο¬ 
λεία), Θεωρία και Μεθοδική της Φ.Α. στην Β/θμια Εκπαί¬ 
δευση και εργαστήριο (Διδακτική στα σχολεία Β/θμιας Εκ¬ 
παίδευσης). 

Υπαίθριες αθλητικές δραστηριότητες, Αθλητικές δρα¬ 
στηριότητες κλειστού χώρου, Κλασικό μπαλέτο, Μοντέρ¬ 
νος Χορός, Κατασκηνωτικά - Υπαίθρια Ζωή, Αεροβική Γ υ¬ 
μναστική, Παιδαγωγικά Παιχνίδια, Ορειβασία, Μοντέλα 
ανατροφοδότησης και Μεθόδευση Πληροφοριών, Διε¬ 
θνείς Χοροί, Λαογραφία, Μουσική, Χορογραφία, Αθλητι¬ 
σμός τουρισμός και περιβάλλον, Σπορ περιπέτειας, Κινη¬ 
τική συμπεριφορά, Κινητικός έλεγχος σύνθετων αθλητι¬ 
κών κινήσεων, Μυϊκή ενδυνάμωση - Διατροφή. 

β) Τομέας Αγωνιστικών Αθλημάτων ο οποίος συντονίζει 
τα γνωστικά αντικείμενα: 

Κλασικός Αθλητισμός, Πετοσφαίριση, Χειροσφαίριση, 
Καλαθοσφαίριση, Κολύμβηση, Ποδόσφαιρο, Ρυθμική Γ υ¬ 
μναστική, Βιοκινητική, Κινητική Μάθηση, Προπονητική, 
Αντισφαίριση, Άρση Βαρών, Ενόργανη Γ υμναστική, Ιστιο¬ 
πλοΐα και Ιστιοσανίδα, Καλαθοσφαίριση, Κλασικός Αθλη¬ 
τισμός, Κολύμβηση, Κωπηλασία, Πάλη, Πετοσφαίριση, 
Ποδόσφαιρο, Πυγμαχία, Ρυθμική Αγωνιστική Γυμναστι¬ 
κή, Ταεκβοντό, Τζούντο, Υδατοσφαίριση, Χειμερινά Αθλή¬ 
ματα - Χιονοδρομία, Χειροσφαίριση, Καλαθοσφαίριση, 
Χειροσφαίριση, Ποδόσφαιρο, Πετοσφαίριση, ΒθασΙι-νοΙ- 
Ιθγ, Κλασικός Αθλητισμός, Κολύμβηση, Μηχανική ανάλυ¬ 
ση της κίνησης, Καταδύσεις, Υδατοσφαίριση, Ιστιοπλόία- 
Ιστιοσανίδα, Κωπηλασία, Κανόε - καγιάκ, Ναυαγοσωστι¬ 
κή, Άρση Βαρών, Πάλη, Πυγμαχία, Τζούντο, Ταεκβοντό, 
Αντισφαίριση, Αντιπτέριση, Επιτραπέζια αντισφαίριση, 
Ρυθμική. 

Αγωνιστική Γ υμναστική, Ποδηλασία, Ξιφασκία, Μοντέρ- 

νο 3αθλο, Μπέιζ - μπωλ, Χόκεϋ επί Χόρτου - Βαηάγ Συγ¬ 
χρονισμένη Κολύμβηση, Υποβρύχιες καταδύσεις, Αντι- 
πτέριση, (Μπάτμιντον) Αντισφαίριση, Ποδόσφαιρο (για 
κοπέλες) Κωπηλασία, Πάλη, Τζούντο, Πυγμαχία, Επιτρα¬ 
πέζια αντισφαίριση, Υδατοσφαίριση, Ιστιοπλοΐα, Ναυαγο¬ 
σωστική, Καταδύσεις, Ενόργανη αγωνιστική γυμναστική, 
Ιππασία, Κινητικός έλεγχος σύνθετων αθλητικών δεξιοτή¬ 
των, Ιοκινητική αξιολόγηση της Αθλητικής απόδοσης, 
ετήσιος σχεδιασμός αθλητικής προπόνησης, αξιολόγηση 
της δύναμης και νευρομυϊκός έλεγχος, Τεχνικές βασικών 
ασκήσεων άρσης βαρών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Μάίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


Αριθ. ΥΠΠΟ/ΑΡΧ/Α1/Φ43/6261/333 (2) 

Κήρυξη ως αρχαιολογικού χώρου της θέσης «Μπούρι» 
Αλεποχωρίου Μεγάρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψει: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα» 

2) Την ΥΠΠΟ/ΓΝΟΣ/49610/28.11.90 (ΦΕΚ743/Β/29.11.90) 
«Εξαίρεση από τον περιορισμό των τριών υπογραφών» 

3) Τις διατάξεις του Κ.Ν. 5351/32 «Περί Αρχαιοτήτων» 

4) Τις διατάξεις του Ν. 1127/81 (ΦΕΚ32/Α/81) «περί κυ- 
ρώσεως της εις Λονδίνον, την 6η Μάίου 1969, υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς» 

5) Την ομόφωνη γνωμοδότηση του Τοπικού Συμβουλίου 


Μνημείων Στερεάς Ελλάδος, όπως διατυπώθηκε στην αρ. 
1/26.1.2000 πράξη του, αποφασίζουμε: 

Κηρύσσουμε ως αρχαιολογικό χώρο την θέση «Μπού¬ 
ρι» Αλεποχωρίου Μεγάρων, για λόγους προστασίας του 
σημαντικότατου αρχαϊκού Ιερού, που αποκαλύφθηκε στη 
θέση αυτή, αλλά της πέριξ αυτού περιοχής, όπου αναμέ¬ 
νεται ότι στο μέλλον θα αποκαλυφθούν σημαντικές αρ¬ 
χαιότητες. 

Ο κηρυσσόμενος αρχαιολογικός χώρος, ο οποίος κα¬ 
λύπτει έκταση 10.990,80 τ.μ., οριοθετείται από τα σημεία 
Α, Β, Γ, Δ, Ε, Ζ, Η, θ, I και Α στο χάρτη κλίμακας 1:5.000, 
που συνοδεύει την παρούσα Απόφαση. 

Τα σημεία, που οριοθετούν τον χώρο αντιστοιχούν στα 
παρακάτω ζεύγη συντεταγμένων: 


ΣΗΜΕΙΟ 

ΣΥΝ/ΝΗ 

ΣΥΝ/ΜΗ 


X 

Ψ 

α/α 

(πι) 

(ΓΠ) 

Α 

17810.94 

-19556.41 

Β 

17819.59 

-19539.95 

Γ 

17840.85 

-19521.12 

Δ 

17858.46 

-19532.62 

Ε 

17870.53 

-19548.67 

Ζ 

17934.90 

-19577.27 

Η 

17992.22 

-19578.99 

θ 

18012.39 

-19590.21 

1 

17958.85 

-19665.52 


Από την παρούσα Απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Μάίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. 4305 (3) 

Τροποποίηση της 6369/6.4.95 απόφασης του περ/κού 
Δ/ντή Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 

2. Την αριθμ. 6369/6.4.95 απόφαση του Περιφερειακού 
Δ/ντή Κοζάνης περί σύστασης της Δημοτικής Επιχείρη¬ 
σης με την επωνυμία «Δημοτικό Περιφερειακό Θέατρο 
(ΔΗΠΕΘΕ) Δήμου Κοζάνης» 

3. Τις διατάξεις των άρθρων 277-284 του Π.Δ. 410/95 

4. Την αριθμ. 500/94 απόφαση του Δημοτικού Συμβου¬ 
λίου Κοζάνης περί τροποποίησης της ανωτέρω απόφα¬ 
σης σύστασης της επιχείρησης ως προς το κεφάλαιό της, 
αποφασίζουμε: 

Τροποποιούμε εν μέρειτην αριθ. 6369/6.4.95 απόφαση 
του Περ/κού Δ/ντή Κοζάνης κατά το μέρος που αφορά το 
κεφάλαιο - πόροι της Επιχείρησης και συγκεκριμένα το 
άρθρο 9 της ανωτέρω απόφασης ως ακολούθως: 

1. Ο Δήμος Κοζάνης διαθέτει στη Δημοτική Επιχείρηση 
ΔΗΠΕΘΕ Κοζάνης χρηματικό ποσό 30.000.000 δρχ. για 
αρχικό κεφάλαιό της. 

Το ανωτέρω ποσό θα καταβληθεί εντός του έτους 2000 

2. Κατά τα λοιπά ισχύει η ως άνω 6369/6.4.95 απόφαση, 
όπως τροποποιήθηκε μεταγενέστερα. 

3. Με την παρούσα προκαλείται δαπάνη σε βάρος του 
Προϋπολογισμού χρήσης 2000 του Δήμου Κοζάνης, 
ύψους 30.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 18 Μαΐου 2000 

Με εντολή Γενικού Γραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 
-«- 

Αριθ, 2554 ( 4 ) 

Σύσταση αμιγούς δημοτικής επιχείρησης με την επωνυ¬ 
μία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΖΑΛΟΓΓΟΥ 
ΝΟΜΟΥ ΠΡΕΒΕΖΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 16 του Ν. 2539/1997 

2) Τις διατάξεις των άρθρων 277-287 του Π.Δ./τος 
410/95 (ΦΕΚΑ' 231/1995) 

3) Την αριθμ. 26/2000 απόφαση του Δημοτικού Συμβου¬ 
λίου Ζπλόγγου Περί .σύστασης Αναπτυξιακής Επιχείρη¬ 
σης Δήμου Ζαλόγγου. 

4) Την αριθμ. 35275/31.12.1998 απόφασή μας «Περί 
ανάθεσης άσκησης αρμοδιοτήτων στον Γενικό Δ/ντή της 
Περιφέρειας» 

5) Την οικονομοτεχνική μελέτη της ανωτέρω επιχείρη¬ 
σης, αποφασίζουμε: 

Εγκρίνεται η αριθμ. 26/2000 απόφαση του Δημοτικού 
Συμβουλίου Ζαλόγγου του Νομού Πρέβεζας, η οποία 
αφορά τη σύσταση στον ομώνυμο Δήμο Αμιγούς Αναπτυ¬ 
ξιακής Επιχείρησης, που έχει ως εξής: 

Α. Συνιστάται στο Δήμο Ζαλόγγου του Νομού Πρέβεζας 


Αμιγής Επιχείρηση με την επωνυμία «Αναπτυξιακή Δημο¬ 
τική Επιχείρηση Ζαλόγγου» (Α.Δ.Ε.Ζ.). 

Β. Η αναπτυξιακή Επιχείρηση Δήμου Ζαλόγγου είναι νο¬ 
μικό πρόσωπο ιδιωτικού δικαίου, που διέπεται από τις δια¬ 
τάξεις των άρθρων 277 έως 288 και 292 του Π.Δ./τος 
41095 (Δ.Κ.Κ.) 

Γ. Έδρα της Επιχείρησης είναι το Δημοτικό Διαμέρισμα 
Καναλιού του Νομού Πρέβεζας. 

Δ. Σκοπός της επιχείρησης είναι: 

1. Η μελέτη και η ανάληψη κατασκευών, παντός είδους 
τεχνικών και οικονομικών έργων των ΟΤΑ. 

2. Η ανάληψη τεχνικών και οικονομικών μελετών κάθε εί¬ 
δους, τεχνικών και οικοδομικών έργωντου ευρύτερου δη¬ 
μοσίου και ιδιωτικού τομέα. 

3. Η μεταφορά μαθητών σχολείων, μελών πολιτιστικών 
και αθλητικών συλλόγων ή σωματείων εργαζομένων με 
την ανάλογη προμήθεια λεωφορείων ή με τη μίσθωση με¬ 
ταφορικών μέσων. 

4. Η δημιουργία, λειτουργία και εκμετάλλευση λατομεί¬ 
ων αδρανών υλικών του Δήμου και η παραγωγή, εκμετάλ¬ 
λευση ασφαλτομείγματος και ασβέστη. 

5. Η εκμετάλλευση των αγροκτημάτων του Δήμου. 

6. Η μελέτη και κατασκευή οικιστικής ανάπλασης του 
Δήμου Ζαλόγγου. 

7. Η μελέτη και εκτέλεση έργων και η υλοποίηση προ¬ 
γραμμάτων, στα οποία ο Δήμος συμμετέχει ως φορέας. 

8. Η εκπόνηση μελετών τεχνοοικονομικού χαρακτήρα, 
προγραμματισμού και αναπτυξιακού σχεδιασμού. 

9. Η δημιουργία, αξιοποίηση και λειτουργία τουριστι¬ 
κών μονάδων κάθε τύπου καθώς και με εκμίσθωση τουρι¬ 
στικών καταλυμάτων. 

10. Η αξιοποίηση και εκμετάλλευση Οαπιρίης). 

11. Η δημιουργία και λειτουργία αναψυκτηρίων, τουρι¬ 
στικών περιπτέρων, κυλικείων, καφενείων ανταλλακτήρι- 
ου συναλλάγματος και περιπτέρων. 

12. Η υλοποίηση και διαχείριση Εθνικών και Κοινοτικών 
προγραμμάτων και πόρων. 

13. Η διοργάνωση επιμορφωτικών, εκπαιδευτικών, καλ¬ 
λιτεχνικών, ψυχαγωγικών δραστηριοτήτων και σεμινα¬ 
ρίων. 

14. Η αξιοποίηση Εθνικών πόρων και πόρων από την Ευ¬ 
ρωπαϊκή Ένωση (Κοινοτικές Πρωτοβουλίες και Εθνικά 
συγχρηματοδοτούμενα προγράμματα) για αναπτυξια¬ 
κούς σκοπούς. 

15. Η εκτέλεση λοιπών έργων σε συνεργασία με ιδιώτες 
και κατασκευαστικούς ή τεχνικούς φορείς. 

16. Η συνεισφορά με κάθε δυνατό τρόπο και μέσο στην 
αντιμετώπιση εκτάκτων αναγκών ή καταστροφών, μετά 
από εντολή του Δημάρχου. 

17. Η μελέτη και κατασκευή τεχνικών έργων ή έργων οι¬ 
κιστικής ανάπλασης στα πλαίσια ενός οικιστικού στεγα- 
στικού προγράμματος. 

18. Η με κάθε νόμιμο τρόπο και μετά από σύμφωνη γνώ¬ 
μη του Δήμου, αξιοποίηση της ακίνητης περιουσίας του 
και των κληροδοτημάτων. 

19. Η απασχόληση της επιχείρησης σε θέματα καθα¬ 
ριότητας και ύδρευσης της ευρύτερης περιοχής του Δή¬ 
μου, σε όλες τους τις μορφές καθώς και η διαδημοτική 
συνεργασία. 

20. Η κατασκευή και συντήρηση έργων υποδομής ή τε¬ 
χνικών έργων του Δήμου, των κληροδοτημάτων του και 
των Δημοτικών του Επιχειρήσεων. 

21. Η εκτέλεση έργων του Δήμου Ζαλόγγου, είτε με 

απευθείας ανάθεση μέχρι του ποσού που από την νομο¬ 
θεσία κάθε φορά προβλέπεται, είτε με τη συμμετοχή της 
στις δημοπρασίες όπως αυτές προκηρύσσονται, όταν 
πρόκειται για ποσά προϋπολογισμών μεγαλύτερων από 
τα προβλεπόμενα για απ 1 ευθείας ανάθεση. 

22. Η μελέτη και επίβλεψη έργων των οποίων η εκτέλε¬ 
ση ανατίθεται σε άλλους φορείς. 

23. Η προμήθεια απορριμματοφόρων οχημάτων, πλυσί¬ 
ματος κάδων, ανυψωτικών μηχανημάτων, μηχανημάτων 
και αυτοκινήτων έργων χωματουργικών εργασιών και κα¬ 
θαρισμού ακτών. 

24. Η δημιουργία, λειτουργία και εκμετάλλευση χώρων 
στάθμευσης λαχαναγορών, λαϊκών αγορών, εκθεσιακών 
χώρων, χώρων εμποροπανηγύρεων, χώρων πολιτιστικών 
και κοινωνικών δραστηριοτήτων και γενικά χώρων εξυπη¬ 
ρέτησης του κοινού. 

25. Η λειτουργία και εκμετάλλευση υπηρεσιών Νεκρο¬ 
ταφείου. 

26. Η ενασχόληση και εκμετάλλευση λειτουργιών που 
έχουν σχέση με τα λύματα (βόθροι, φρεάτια όμβριων, βυ¬ 
τιοφόρο εκκένωσης κ.λ.π.) 

27. Η ανάδειξη όλωντων πολιτιστικών - πολιτισμικών χα¬ 
ρακτήρων της περιοχής και η δυνατότητα για έκφραση 
και δημιουργία προϋποθέσεων ενεργότερης συμμετοχής 
των πολιτών στις δραστηριότητες. 

28. Η διοργάνωση, προβολή και διαχείριση κάθε είδους 
πολιτιστικών (θεατρικών παραστάσεων, φεστιβάλ, κινη¬ 
ματογραφικών προβολών, εικαστικών εκθέσεων και εκθέ¬ 
σεων βιβλίου κλπ.) και εν γένει νεολαιίστικων εκδηλώσε¬ 
ων (ενημερωτικών εκστρατειών, επαγγελματικού προσα¬ 
νατολισμού, πρόληψης ναρκωτικών, εγκληματικότητας, 
εκμάθησης μορφών τέχνης, κεραμικής, ζωγραφικής, αγγει¬ 
οπλαστικής κλπ.), καθώς και εκδηλώσεων που θα στοχεύ¬ 
ουν στην ενσωμάτωση και κοινωνικοποίηση των Α.Μ.Ε.Α. 

29. Η δημιουργία Κέντρου Πληροφόρησης που θα πα¬ 
ρέχει στους νέους όλες τις πληροφορίες που τους είναι 
απαραίτητες για κάθε δραστηριότητα. 

30. Η ανάπτυξη των ανταλλαγών με νέους άλλωνχωρών 
για την καλύτερη γνωριμία και κατανόηση άλλων λαών και 
πολιτισμών. 

31. Η καλλιέργεια και η ανάπτυξη του μαζικού αθλητι¬ 
σμού (ελεύθερου και οργανωμένου) η αξιοποίηση των σχε¬ 
τικών προγραμμάτων και η λειτουργία ειδικών τμημάτων 
για τη συμμετοχή και άθληση ατόμων με ειδικές ανάγκες. 

32. Η δημιουργία, λειτουργία, διαχείριση, συντήρηση. 
Αθλητικών Κέντρων, Γυμναστηρίων, Γηπέδων, Κολυμβη¬ 
τηρίων και γενικά χώρων Αθλητικών Εγκαταστάσεων των 
οποίων η χρήση ανήκει ή έχει παραχωρηθεί στο Δήμο Ζα¬ 
λόγγου και η εξασφάλιση της υλικοτεχνικής υποδομής 
και του απαραίτητου εξοπλισμού για την κάλυψη των ανα¬ 
γκών ελεύθερης και οργανωμένης άθλησης των κατοίκων 

* -του Δήμου Ζαλόγγου και ιδιαίτερα των νέων. 

33. Η οργάνωση και ανάπτυξη κάθε είδους αθλητικής 
δραστηριότητας στο Δήμο Ζαλόγγου με σκοπό την καλ¬ 
λιέργεια φιλάθλου συναγωνιστικού πνεύματος των ιδανι¬ 
κών του αθλητισμού χωρίς φανατισμό, βία στους αθλητι¬ 
κούς χώρους άσκοπους ανταγωνισμούς και κερδοσκοπι¬ 
κούς στόχους. 

34. Η παροχή κάθε υλικής και τεχνικής βοήθειας και η 
συνεργασία με τους καθηγητές Φυσικής Αγωγής για την 
Ανάπτυξη του Σχολικού Αθλητισμού. 

35. Δημιουργία κέντρων νεότητας (στέκια). 

36. Ίδρυση και λειτουργία γραφείων Τουρισμού. 


37. Ίδρυση Δημοτικού ραδιοφώνου και Δημοτικής Τη¬ 
λεόρασης. 

38. Διαχείριση των αλιευτικών καταφυγίων και χώρων 
παροχήμανσης σκαφών. 

39. Διαχείριση αναπλάσεων, βιότοπων, περιαστικών αλ¬ 
σών και κατασκηνώσεων. 

40. Αστική συγκοινωνία. 

41. Διαδημοτική συνεργασία και συνεργασία με άλλους 
φορείς και Δημοτικές Επιχειρήσεις. 

Ε. Πόροι της Επιχείρησης 

Πόροι της Επιχείρησης είναι τα έσοδα που προέρχονται 
από την κατασκευή και διαχείριση των δραστηριοτήτων 
της παραγράφου Δ, πρόσοδοι από την περιουσία της, δά¬ 
νεια, κληρονομιές, δωρεές, τα δέκα (10.000.000) εκατομ¬ 
μύρια δρχ. που διαθέτει ο Δήμος στην Επιχείρηση ως αρ¬ 
χικό κεφάλαιο κλπ. 

ΣΤ. Η επιχείρηση δραστηριοποιείται από τη στιγμή της 
σύστασής της και η διάρκειά της είναι αόριστη. Οι χώροι με 
τους αναγκαίους εξοπλισμούς υπάρχουν και θα παραχω- 
ρηθούν στην Επιχείρηση για να καλύψει τις ανάγκες της. 

Ζ. Διοίκηση: 

Η επιχείρηση θα διοικείται: 

1. Από Διοικητικό Συμβούλιο που αποτελείται από (πέ¬ 
ντε) 5 μέλη, τα οποία ορίζονται μαζί με τους αναπληρωτές 
τους από το Δημοτικό Συμβούλιο. 

Από τα μέλη αυτά: 

α) δύο (2) είναι αιρετοί του Δήμου, έκτων οποίων το ένα 
προέρχεται από τη μειοψηφία (άρθρο 6 Ν.2307/95). 

β) ένα (1) είναι δημότης ή κάτοικος του Δήμου Ζαλόγ¬ 
γου, που έχει πείρα ή γνώσεις σχετικές με το αντικείμενο 
της Επιχείρησης. 

γ) ένα(1) είναι εκπρόσωπος του κοινωνικού φορέα της 
περιοχής. 

δ) ένα (1) είναι εκπρόσωπος των εργαζομένων στην επι¬ 
χείρηση, αν αυτή απασχολεί περισσότερους από είκοσι 
(20) εργαζόμενους. 

Σε αντίθετη περίπτωση το 5ο μέλος του Δ.Σ. θα είναι δη¬ 
μότης ή κάτοικος του Δήμου. 

Ο εκπρόσωπος των εργαζομένων και του Κοινωνικού 
φορέα, προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του, σύμφωνα με τις διατάξεις του άρθρου 278 του 
Π.Δ./τος 410/95 (Δημοτικός και Κοινοτικός Κώδικας). 

3. Η επιχείρηση εκπροσωπείται στα δικαστήρια και σε 
κάθε άλλη αρχή από τον Πρόεδρο της και όταν αυτός 
απουσιάζει ή κωλύεται, από τον Αντιπρόεδρό της. 

4. Η θητεία του Διοικητικού Συμβουλίου ακολουθεί την 
θητεία του Δημοτικού Συμβουλίου κα λήγει μόλις εγκατα¬ 
σταθούν τα νέα μέλη (άρθρο 2 της 25027/84 απόφασης 
Υπουργείου Εσωτερικών ΦΕΚ 244 Β) 

Η. Η Επιχείρηση διαλύεται: 

Α. με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

Β. σε περίπτωση πτώχευσης της επιχείρησης 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. Στην εκκαθάριση διεκπεραιώνονται οι εκ¬ 
κρεμείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της 
επιχείρησης. Το υπόλοιπο περιέχεται στον Δήμο (άρθρο 
284 Π.Δ. 410/95) 

Θ. Επιβαρύνεται ο προϋπολογισμός του Δήμου με το 
ποσό των 10.000.000 δρχ. 

Πρέβεζα, 15 Μαΐου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ. 6547 (5) 

Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ ΔΗΜΟΥ ΓΟΜΦΩΝ (Δ.Ε.Υ.Α.Γ.) Νομού 
Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069 /1980 
« περί κινήτρων δια την ίδρυσιν επιχειρήσεων υδρεύσεως 
και αποχετεύσεως « (ΦΕΚ ΑΊ91/1980). 

2. Τις διατάξεις του άρθρου 6 παρ. 1 του Ν. 2307 /1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2647 /1998 
(ΦΕΚ Α'237/1998). 

4. Την αριθμ. 50/2000 απόφαση του Δημοτικού Συμβου¬ 
λίου Γόμφων. 

• 5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου 10.000.000 δρχ., το ύψος της οποίας 
ανέρχεται για το έτος 2000 στο ποσό των 8.000.000 δρχ., 
για το οποίο έχει εγγράφει πίστωση στον κωδικό ΚΑ 2./ 
161.9γ. Για τάδε ετη 2001,2002,2003,2004, δαπάνη αντί¬ 
στοιχα ανά έτος 500.000 δρχ., 500.000 δρχ., 500.000 δρχ. 
και 500.000, για τις οποίες θα εγγραφούν αντίστοιχες πι¬ 
στώσεις στους αντίστοιχους κωδικούς. 

6 Την αριθμ. 2167/29.8.97 απόφαση Γεν. Γραμ. Περιφ. 
Θεσσαλίας «μεταβίβαση αρμοδιοτήτων στους Δ/ντές 
Τοπ. Αυτ/σης & Δ/σης Νομού», αποφασίζουμε: 

Εγκρίνεται η αριθμ. 50 / 2000 απόφαση του Δημοτικού 
Συμβουλίου Γ όμφων του Νομού Τρικάλων η οποία αφορά 
τη σύσταση στον ομώνυμο Δήμο ενιαίας επιχείρησης 
ύδρευσης - αποχέτευσης που έχει ως εξής: 

1 Συνιστάται στο Δήμο Γόμφων του Νομού Τρικάλων, 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΓΟΜΦΩΝ (Δ.Ε.Υ.Α.Γ.) Ν. ΤΡΙΚΑΛΩΝ». 

(Άρθρο 1 παρ. 1 Ν. 1069/1980). 

2 Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 

_ εκτέλ εση, λειτουργία και συντήρηση των έργων της αρ- 
μοδιότητάςτηςκαθώς και τιςπηγές χρηματοδότησής της 
από τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και οι κανόνες 
της ιδιωτικής οικονομίας (άρθρο 1 παρ. 1 Ν.1069/1980). 

3 Έδρα της επιχείρησης είναι ο Δήμος ΓΟΜΦΩΝ (άρ¬ 
θρο 1 παρ. 3 Ν. 1069/80). 

4 Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου ΓΟΜΦΩΝ (άρθρο 1 παρ. 3 
Ν. 1069/1980). 


Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του 
Ν. 1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης κάι αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 
Ν. 1069/1980). 

Έσοδα 

Έσοδα της επιχείρησης είναι: 
α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1η Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο ΙΟπαρ. 1 εδ.α'και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ.ια'και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο ΙΟπαρ. 1 εδ. γ'Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ.ε'Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ'Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης υδρομετρητών ή άλλων 
συναφών εργασιών (άρθρο 10 παρ. 1 εδ. θ' Ν.1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεωντων άρθρων 27 και 28 Ν. 1069 / 80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/1995). 

Διοίκηση 

1 Η επιχείρηση διοικείται από διοικητικό συμβούλιο που 
αποτελείται από επτά (7) μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη αυτά: 

α) Τέσσερις (4) είναι αιρετοί εκπρόσωποι του Δήμου 
ΓΟΜΦΩΝ εκ των οποίων το ένα προέρχεται από τη μειο¬ 
ψηφία (άρθρο 6 του Ν. 2307 / 95). 

β) Ένα (1) είναι δημότης ή κάτοικος του Δήμου ΓΟΜ¬ 
ΦΩΝ που έχει πείρα ή γνώσεις σχετικές με το αντικείμενο 
της Επιχείρησης. 

γ) Ένα (1) είναι εκπρόσωπος του Κοινωνικού φορέα της 
Περιοχής. 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους, διαφορετικά θα 
ορίζεται δημότης - κάτοικος του Δήμου Γόμφων. 

Ο εκπρόσωπος των εργαζομένων προτείνεται από τον 
οικείο φορέα. 

2 Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Ανππρόεδρο 


του (Άρθρο 3 παρ. 1 του Ν. 1069 /1980 και 278 Π.Δ. 
410/95). 

3 Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη, (άρθρο 2 της 25027/84 αποφ. Υπ. 
Εσωτερικών ΦΕΚ 244 / Β'). 

4 Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 12 Μαΐου 2000 

Με εντολή Γενικού Γραμματέα Περιφέρειας 
Ο Διευθυνπίς Τοπ. Αυτ/σης & Δ/σης Ν. Τρικάλων 
ΒΑΣΙΛΕΙΟΣ ΤΣΑΤΣΑΓΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.β1.9Γ 
Θ-ΓΠ3Ν: ννθ5ΓΠ35ΐ6Γ @ β1.ς)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 41110 
ΚΕΡΚΥΡΑ -Σαμαρά 13Τ.Κ. 491 00 ( 

ΗΡΑΚΛΕΙΟ -Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη ( 


) (031)423 956 

4135 228 
(061)6381 100 

(0651) 87215 
(0531)22 858 
(041)597449 
(0661)89127/89 120 
(081)396 223 

(0251)46888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >· 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 >» 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 »> 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 >» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

300.000 >» 

15.000 » 

Διακηρύξεων Δημοσίων Συμβάσεων (Δ.Δ.Σ.) 

50.000 >» 

2.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 »» 

15.000 >· 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
-ρε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζειτην 1η Ιανουάριου και λήγειτην 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















